ইংল্যান্ড অলআউট হওয়ার পরই মধ্যাহ্নবিরতিতে যায় দুই দল। এরপর বাকি দুই সেশনে ৩ উইকেটে ২০৩ রান নিয়ে দ্বিতীয় দিন শেষ করেছে অস্ট্রেলিয়া। হাতে ৭ উইকেট রেখে তাঁরা পিছিয়ে ২০০ রানে। পার্থের পেসবান্ধব উইকেটে অস্ট্রেলিয়ার ওভারপ্রতি ৩.২৭ গড়ে রান তোলাকে ‘সুপারসনিক’ কিছু মনে না হলেও স্মিথের ব্যাটে রানের ফোয়ারা ছুটেছে। ৯২ রানে অপরাজিত থেকে দিন শেষ করতে মাত্র ১২২ বল খেলেছেন অস্ট্রেলিয়ার এ অধিনায়ক। এর মধ্যে ফিফটি তুলে নিয়েছেন মাত্র ৫৮ বলে! তাঁর সঙ্গে উইকেটে রয়েছেন শন মার্শ (৭*)।